NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# K číslu: 1633/2008

**785a**

**S p r á v a**

Výboru Národnej rady Slovenskej republiky pre financie, rozpočet a menu o výsledku prerokovania správy o stave a vývoji finančného trhu za I. polrok 2008 /tlač 785/

 Správu o stave a vývoji finančného trhu za I. polrok 2008 pridelil predseda Národnej rady Slovenskej republiky rozhodnutím číslo 789 z  1. októbra 2008 Výboru Národnej rady Slovenskej republiky pre financie, rozpočet a menu **do 17. októbra 2008.**

Ako gestorský výbor určil Výbor Národnej rady Slovenskej republiky pre financie, rozpočet a menu, ktorý pripraví správu výboru o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania výboru:**

 V súlade s rozhodnutím predsedu Národnej rady SR z 1. októbra 2008 č. 789 určený výbor Národnej rady Slovenskej republiky prerokoval správu o stave a vývoji finančného trhu za I. polrok 2008 :

* Výbor Národnej rady Slovenskej republiky pre financie, rozpočet a menu (uzn. č. 382 zo dňa 15. októbra 2008)

 Uvedený výbor Národnej rady Slovenskej republiky predloženú správu prerokoval a svojím uznesením túto správu **zobral na vedomie**. Zároveň odporučil Národnej rade Slovenskej republiky správu o stave a vývoji finančného trhu za I. polrok 2008 **vziať na vedomie**.

Zo strany výborov Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov.

Gestorský výbor podľa § 79 ods. 4 a 5 schválil správu výboru uznesením č. 397 zo dňa 21. októbra 2008.

Určil poslanca **Michala Lukšu** za spravodajcu výboru.

Výbor ho poveril

* 1. predniesť správu výboru na schôdzi Národnej rady Slovenskej republiky
1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy

Zároveň odporučil Národnej rade Slovenskej republiky

podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas**

aby guvernér Národnej banky Slovenska **Ivan Šramko** správu uviedol a mohol vystúpiť v rozprave na schôdzi Národnej rady Slovenskej republiky;

Návrh uznesenia Národnej rady Slovenskej republiky je prílohou tejto správy.

Bratislava 21. októbra 2008

**Jozef B u r i a n, v.r.**

**predseda**

**Výboru NR SR pre financie, rozpočet a menu**

NÁRODNÁ RADA SLOVENSKEJ REPUBLIKY

IV. volebné obdobie

–––––––––––––––––––––––––––––––––––––––––––––––––––––––––––––––

# K číslu: 1633/2008

**N á v r h**

**U z n e s e n i e**

**Národnej rady Slovenskej republiky**

**z ...... októbra 2008**

**k správe** **o stave a vývoji finančného trhu za I. polrok 2008**  **/tlač 785 /**

Národná rada Slovenskej republiky

**b e r i e n a  v e d o m i e**

 **s**právu o stave a vývoji finančného trhu za I. polrok 2008